procesaur/Wiki.mk huggingface dataset:
Белобог

Белобог, Белибог во нашите народи сè уште се спомнува во синтагмите ‘да (не) се види белиот бог/ писка - вика до бел бог’, што според Шпиро Кулшиќ требало да го претставува небото или небесниот бог, додека Веселин Чајкановиќ насочува на поистоветување или барем асоцирање на Перун, бог громовник чии персонификации кај нашите народи биле пренесени на св. Илија. Во потрага по ваквото старословенско божество Чајкановиќ ги наведува топонимите Бела црква, Бело брдо, како и изразот ‘бел свет’.
1 Особености
Кај Источните и Западните Словени ваквите топоними се зачестени, а како потврда за дуализмот со Црнобог сведочат на пример два соседни рида наречени Черник и Белбох во Чешка, ваквите примери се сретнуваат и кај карпите, пештерите кои се најчесто поделени со поток или река, па следи заклучок дека белобог и црнобог го разделуваат меѓусебно долниот и горниот, злиот и добриот свет. Според Иво Пилар ваквите наоѓалишта во древните времиња претставувале светилишта на богот на злото (долниот свет) кој под христијанските влијанија е обележан како ѓаволот и богот на доброто (горниот свет) кој бил идентификуван во лик на светците. Со ова се алудира на постоење на божествениот пар кај старите Словени, слично како што во германската митологија функционирал парот Водан-Тор (долниот и горниот свет).
2 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Радогост

Радгост, Радигост, Редегаст претставува уште едно словенско божество за чиј идентитет не можеме да зборуваме со сигурност. Како најсигурни податоци се сметаат истражувањата на Титмар и Бремински. Тој припаѓа на божествата од локален карактер кај Лужичаните. Постојат мислења, засновани пред сè врз Титмаровите забелешки дека Радигост претставувал племенски епитет на Сварожиќ.
Во Ретра, градот помеѓу Лаба и Одра каде владеело племето на Ретеријани постоел храм на ова божество кој по Титмар има следни одлики: “ Во внатрешноста (на прекрасниот храм на Радигост) стојат кипови на боговите вешто изработени рачно; на секој од нив е издлабено неговото име; на глава имаат шлемови, покриени со панцири па изгледаат страшно. Првиот од нив се вика Сварожиќ, сите незнајбожци го почитуваат и му се поклонуваат повеќе отколку на другите богови. Тука се чуваат и знамињата, од светилиштето се изнесуваат само во случај на војна. За чување на ова богатство и храм поставени се особени жреци, кога народот ќе се собере во храмот да принеува жртва на идолите... единствено тие имаат право да седат...”
Во описите на А. Бремински сретнуваме друг податок: “Нивниот најмногубројниот град е Ретра, кој е истовремено и место на идолопоклонството. Во него има еден храм посветен на сатана, чиј кнез е Радигост. Неговиот идол е од злато, а постелата е темноцрвена пурпурна...”
Според сè Радигост бил бог на војната, покробител на рицерските доблести. Од сведоштвата на Хелмолд се заклучува дека паганските племиња кои биле под неговата заштита се сметале себеси за најсилните и најблагородните поради моќта на нивниот бог да дава точни пророштва како одговор на нивните жртвувања. Гатањето во Радигостов храм се обавувале со коњ, по принесувањето на жртвата (принесувани му се човечки жртви, главата на епископ Јован пободена на кол) .
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Бес (словенска митологија)

Бес, Беснило со своите страотни симптоми оваа болест во народното верување била протолкувана како зол дух, а некаде го поврзувале со дејствувањата на ѓаволот. Во поновите пишани христијански извори злите бесови се спомнуваат како многубожечки демони.
Во народот владеело верување дека демонот бес влегува во животно или човек поради што тој полудува. Секое девијантно однесување кај луѓето било поврзувано со дејствувањето на демоните, особено на бесот. Бес се повикувал во клетвите: ‘Невен Пејо луто колне/ Кандил кучке бес те ватнал.../’ Против беснило постојат многу баења и магиски дејствија. Се верувало дека се појавува или настанува доколку се преде доцна навечер во сабота или доколку се плука во огнот.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Поп-арт

Поп-арт (од |pop art) — уметнички правец настанат во 60-тите години од XX век, како современа уметност која корени наоѓа во дадаизмот и кубизмот.
Во превод би значело популарна уметност, парафразирајќи ја сеприсутната култура од секојдевието, во облик на уметност,менувајќи ги границите на дотогаш небитното и баналното.
Илинденска (песна)

:''За други значења на поимот Илинден воидете на појаснителната страница''
„Илинденска“ е песна напишана од македонскиот поет Никола Вапцаров. Песната е дел од збирката песни „Моторни песни“. Оваа стихозбирка е составена од два циклуси на песни, од кои првиот циклус на песни се под наслов „Песни за татковината“, а додека вториот циклус песни се под наслов „Песна за човекот“. Песната „Илинденска“ е дел од првиот циклус песни, заедно со уште и другата многу позната песна на Вапцаров - „Земја“.
Во песната „Илинденска“ Вапцаров се јавува како обвинувач против оние што го дигнале Илинденското востание предвреме, иако свесни дека не е доволно организирано, нема да успее и дека потоа би имале „морално“ право да докажуваат дека без „братската“ помош, без воената интервенција од бугарска страна, македонскиот народ не би можел да се ослободи. Според Вапцаров, сторена е „сотонска вина“ кон тој народ, но историјата ќе го каже својот суд. И самиот Гоце Делчев бил против предвременото кревање на востанието. Но него го ликвидирале со посредство на предавници и тука веќе ништо не можело да се стори. Гласачката машина на софискиот двор се наложила. Поентата на песната е јасна: дека Македонците ја сакаат слободата, издвојувана со сопствени сили, онака како што ја замислувал Гоце Делчев; сè за слободна Македонија.
1 Поврзано
* „Земја“
Шар-пеј

Шар-пеј потекнува од Кина, каде во последниве двесте години има огромна популарност. Хонгконг е првото и едниствено место од каде Шар-пеј почнал по воден пат да се превезува до останатите делови во светот. Заради својот необичен изглед тој е омилен меѓу американските уметници. Во 1977 година, во Гинисовата книга на рекорди Шар-пеј е опишан како најретко куче на светот.
1 Особености
Ова куче, и тоа особено мажјакот, има опуштена, премногу збркана кожа на главата. По осмиот месец овие брчки малку се затегниваат. Кај зрелото куче брчки се дозволени само околу челото. Секогаш е еднобоен. Неогивот јазик има сино-црна боја или сино-црвена боја. Темпераментот му е енергичен и подвижен. од друга страна, тој е смирен, независен, верен и срдечен кон луѓето. Одгледуван е за борба со кучиња, па заради тоа има кратки уши, крзно со отпорни влакна и наназад свртени очници. Тој е добар чувар.
Поренут

Поренут претставувал уште еден од боговите на кои се поклонувале словените на островот Руен, бил претставен со глава на која биле поставени четири лица, а една глава била издлабена на градите. Според многу автори тој бил дуплекс или возможна преобразба на Перун. За првпат се споменува во ''Sax Grammaticem'' во втората половина на 12 век.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Земја (песна)

Земја — песна напишана од македонскиот поет Никола Вапцаров. Песната е дел од збирката песни „Моторни песни“. Оваа стихозбирка е составена од два циклуси на песни, од кои првиот циклус на песни се под наслов „Песни за татковината“, а додека вториот циклус песни се под наслов „Песна за човекот“. Песната „Земја“ е дел од првиот циклус песни, заедно со уште и другата многу позната песна на Вапцаров- „Илинденска“.
Според македонските научници во оваа песна Вапцаров најотворено ја изразува својата национална припадност и својата татковина Македонија. Во песната дава поетска слика за делови од својата татковина потенцирајќи ги Пирин, Охрид и Егеј. И покрај фактот што живее во Бугарија, во песната го изразува чувството дека Бугарија не можел да ја чувствува за своја татковина.
Во Бугарија, се смета дека во песната Вапцаров не искажувал политички или етнички ставови и дека ако некој го смета сопротивното значи дека или Вапцаров кривo се изразил или дека кривo го разбрал.
1 Поврзано
* Никола Вапцаров
* Илинденска
Бул териер

Бул териер е припадник на големата група териери. Потекнува од Британија. Создаден е за борба со други кучиња, дури и со бикови. Бул териерот настанал со вкрстување на булдог со различни териери, со цел создавање куче гладијатор, со огромна сила и издржливост. Во 1835 година борбите и обложувањата кои го следеле ова куче биле забранети. Бултериерот како што го познаваме денес се одгледува во последниве 100 години.
1 Особености
Верен е и бестрашен. Во состојба е да истрпи голем број провокации, пред да врати мило за драго. Тој по својата природа не е куче кое напаѓа. Важно е редовно да тренира за да го задржи својот мускулест изглед.
Поревит

Поревит бил уште еден од боговите за чие постоење има сведоштва од островот Руен. Бил претставен со скулптура која имала пет глави, но не поседувал оружје. Сепак, според етимологијата на името и тој можел да има воинствени одлики.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Молдавци

Молдавците (молдавски: ''Moldoveni'';) се жители на средновековното Кнежевство Молдавија, кое денес одговара на територијата на 8 области во Романија, Молдавија и мал дел од Украина. Молдавците се најголема етничка група во Молдавија и зборуваат молдавски јазик. Доминантна религија на Молдавците е православието. Денес, во Романија и Молдавија има дискусии за тоа дали Молдавците се посебен народ или се дел од Романците. Поимот Молдавци се однесува за Молдавците како етничка група, но и како државјанин на Молдавија.
1 Поврзано
* Етногенеза
* Романци
2 Напредно читање
* Matthew H. Ciscel (2007) The Language of the Moldovans: Romania, Russia, and Identity in an Ex-Soviet Republic", ISBN 0-7391-1443-3 - About the identity of the contemporary Moldovans in the context of debates about the their language.
* King, C. (2000) The Moldovans: Romania, Russia and the Politics of Culture, Hoover Institution Press, ISBN 0-8179-9792-X.
Додола

Додола или Перперуна e битие од словенската митологија која предствува богиња на дождот, а се поврзува со врховниот бог на молњата Перун. Во македонската обредна практика која се изведува при големите суши за да се предизвика дожд.
1 Ритуали
Додолските ритуали се обредни пагански игри чии магиски елементи требале да предизвикаат дожд. Во играта учествуваат само девојки, најчесто млади девојчиња (5-10 години) бидејќи обредните правила барале потполна невиност. Девојките, наречени Додолчиња оделе облечени во стара облека, најчесто испокината, на главата носеле венци од трева, жито и цвеќе, а во рацете букети цвеќе со кои прскале вода по дворовите. Меѓу девојките е избирана главната додола, најчесто сираче, која се соблекувала и врз себе фрлала цвеќе и трева. Главната додола танцувала пред секоја куќа, а останатите девојки кои оделе поредени две по две пееле додолски песни:
дарувајте додолето,
додолето сирачето,
да попадне темна магла,
да зароси ситна роса,
да наводи рамно поле,
да си роди бериќетот!
Обраќањето на додолките најчесто се однесувало на бога кому му била упатена молитвата:
додолица бога моли,
ој додоле, мили боже,
дај ни, боже ситна роса, да нароси редом поле...
По пеењето домаќинката ги прскала девојките со вода и им дарувала брашно, волна, сланина, пари, но никогаш јајца, бидејќи се верувало дека тогаш би паѓал град. Некаде добиеното брашно го носеле кај вдовица која правела бакрдан (качамак) кој го јаделе врз чинија свртена наопаку, а од која претходно е истурена вода, некаде вдовицата правела обреден леб кој додолките го кршеле врз главата на главната додолка. По завршување на обредот со заедничкиот ручек на додлките, тие ги фрлале венците и букетите во река. Во некои краишта додолките го изведувале обредот по нивите, а некаде се капеле во реката по завршениот обред.
Постојат поголем број македонски додолски песни, како: „Ја наѕрни, чорбаџико“, „Пеперуга“ итн.
Во Јужна Србија додолките оделе на гробишта и од непознатиот гроб ваделе дрвен крст кој го натопувале во реката. Кај Русите бил забележен обичај при големите суши да се ископа гроб на покојникот и врз него да се истури водата. Ова го навело Гаспарин да тврди дека додолските обредни игри во себе содржат и почит и повик кон душите на предците. Кон ова се придодаваат и обичаите главната додолка да е сираче, вдовицата да го готви бакарданот или да го меси лебот, но и кај паганите во древните времиња било запомнето откопување на гробовите и полевање на покојникот. Исто така во некои краишта се верувало дека на починатиот до година дена од смртта мора секојдневно да му се носи вода или да се раздава инаку од неговата жед и лутината ќе има суша.
Ерменија на Евровизија

Ерменија се натпреварува на Евровизија од 2008 година па се‘ до денес. Ерменија досега на Евровизија забележува навистина позитивни резулати, во Белград на Евровизија 2008 беа на 4. место со песната "Qele, Qele" и Евровизија 2014 беа на 4. место со песната "Not Alone"
1 Натпреварувачи (2006 - 2016)
Година, Пејач/ка, Наслов, Финале, Бодови, Полуфинале, Бодови
2006, André, Without Your Love, 8, 129, 6, 150
2007, Hayko, Anytime you need, 8, 138, X, X
2008, Sirusho, Qele, Qele, 4, 199, 2, 139
2009, Inga and Anush, Jan Jan, 10, 92, 5, 99
2010, Eva Rivas, Apricot Stone, 7, 141, 6, 83
2011, Emmy, Boom Boom, X, X, 11, 54
2013, Dorians, Lonely Planet, 18, 41, 7, 69
2014, Aram Mp3, Not Alone, 4, 174, 4, 121
2015, Genealogy, Face The Shadow, 16, 34, 7, 77
2016, Iveta Mukuchyan
Естонија на Евровизија

Естонија се натпреварува на Евровизија од 1994 година па се‘ до денес. Естонија досега на Евровизија претежно забележува средни резултати, освен победата во Данска во 2001, со песната "Everybody".Другиот успех беше токму во Москва,кога Естонија го освои одличното 6то место со вкупно 112 бода,и воедно највисокиот број на бодови за не-Англиски изведена песна на Евросонг.
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Neiokõsõ, Tii, X, X, 11, 57
2005, Suntribe, Let's Get Loud, X, X, 20, 31
2006, Sandra Oxenryd, Through my window, X, X, 18, 28
2007, Gerli Padar, Partners in Crime, X, X, 22, 33
2008, Kreisiraadio, Leto Svet, X, X, 18, 8
2009, Urban Simphony, Rändajad, 6, 129, 3, 115
2010, Malcolm Lincoln, Siren, X, X, 14, 39
2011, Getter Jaani, Rockefeller Street, 24, 44, 9, 60
Леќа (оптика)

''Леќа'' — проѕирно тело, заградено со две мазни сферни површини или една сферна, а друга рамна. Леќите кои на средината се подебели, се нарекуваат испапчени или собирни леќи (конвексни), а леќите кои се подебели на краевите, се нарекуваат вдлабнати или растурни леќи (конкавни). Леќите најчесто се изработуваат од стакло, иако може да бидат изработени и од друг провиден материјал. Правата која минува низ центарот на леќата е главна оптичка оска, а точката О е оптички центар на леќата.
Прекршувањето на светлината низ собирните и растурните леќи, може да се објасни ако се земе дека леќата е составена од множество елементарни призми. Кај собирните леќи, сите призми се свртени со основата кон главната оптичка оска, а кај растурните леќи, обратно.
Реципрочната вредност на жаришното (фокусно) растојание (1/f) ја определува јачината на оптичката леќа (Ј):
<math>J=1/f</math>
Оптичката јачина на леќата се мери со единицата диоптер (D).
Една леќа има јачина еден диоптер, ако нејзиното жаришно растојание е еден метар.
Леќата има јачина 2 D, ако жаришното растојание ѝ е 0,5 м.
Оптичката јачина на собирните леќи е земена како позитивна, а оптичката јачина на растурните леќи е земена како негативна.
Фокусното растојание е мерка за јачина на прекршување на светлината низ леќата.
Јачината на леќата(Ј) е обратно пропорзионална со фокусното растојание.
1 Галерија
Голак

Голак — средновисока планина меѓу Делчевската Котлина на исток и Кочанската Котлина на запад, со меридијански правец на протегање. Планинскиот масив опфаќа 12.800 ха, односно е долг околу 40 км а широк околу 20 км. Спаѓа во средно високите планини, а највисок врв е Чавка (1.538 м), под кој се наоѓа современ туристичко-рекреативен центар (1.400 м), 12 км од Делчево и на кој се наоѓа игралиште за фудбал, кошарка и тенис. Истоименото детско одморалиште располага со 230 легла и кое моментално не е во добра состојба. Постојат неколку помали сместувачки капацитети кои работат повремено како што се Вила Гранит, Вила Фротирка, Синдикална Вила, Вила Технозавод, Шумска Вила која е сопственост на Шумско стопанство Голак од Делчево како и неколку камп приколки кои се во релативно добра состојба. И покрај делумните пошумувања, сиромашна е со шуми. Располага го голем број на билки и чаеви кои се берат од месец април па сè до месец октомври како што се жолт и црвен Кантарион, Мајчина Душица, Бела Рада, Ајдучка трева, Бозел, Шипинки, Капини, Диви Јагоди, Подабиче, Нане, Јаглика итн. Се среќаваат голем број на печурки меѓу кои и јадливите Врган, Лисичарка, Буковка, Срндак итн. На планината Голак се среќава и поголем број на дивеч како што се дива свиња, див зајак, лисица, кафеав орел, понекоја срна како и повеќе видови на глодачи. И покрај тоа што не е многу богат со вода сепак на падините на Голак се наоѓаат неколку извори на вода како и две поголеми вештачки езерца кои служат како вода за наводнување на земјиштето како и за пиење на вода во Општина Делчево, тоа се езерата Лошана (за пиење вода) и езерото Петрашевец (за наводнување). На најдолниот дел на Голак тече најголемата река во источна Македонија реката Брегалница која на крајниот дел на планината Голак ја формира големата акумулација Калиманци. Постојат услови за скијање, планинарски велосипедизам како и за планинарство за што се занимава единственото Планинарско Друштво ПСД ГОЛАК Делчево кое е членка на Федерацијата на планинарски спортови на Македонија.
1 Поврзано
* Обозна
Знаме на Грција

Знамето на Грција (|Σημαία της Ελλάδος, народно нарекувано ''Γαλανόλευκη'' или ''Κυανόλευκη''; „небесно сино-белото“) е засновано врз девет еднакви хоризонтални ленти во сина боја наизменично со бела. Во горниот лев агол на кој се вее знамето има син квадрат во кој има бел крст; крстот го симболизира грчкото православие, државната религија, и религијата на народот на Грција. Според народната традиција, деветте ленти ги претставуваат деветте слога од мотото „''Ελευθερία ή Θάνατος''“ ("Слобода или смрт", ''„Е-леф-те-ри-а и Та-на-тос''“), петте бели ленти за слоговите на „Έλευθερία“, и останатите бели за „ή Θάνατος“. Исто така постои друга теорија според која деветте ленти ги симболизираат деветте музи, божиците на уметноста и цивилизацијата (бројот девет бил еден од традиционалните броеви на Грците). Официјалниот сооднос на знамето е 2:3.
1 Поморска и цивилна енсигнија
Моменталната поморска и цивилна енсигнија е идентична со националното знаме.
Простата шема ''бел крст на сино поле'' се користи исто така како поморско знаме на морнарицата и е основната шема за поморските воени рангови. Овие знамиња се опишани во поглавје 21 (членови 2101-30) на поморските регулации.
2 Двоглавиот орел
По потпаѓањето на Цариград под Отоманското Царство двоглавиот орел станал силен „национален“ симбол на Грцијте (но сепак значително помалку од крстот), кој се наоѓал на многу знамиња, особено за време на востанија и буни. Најкарактеристичен пример е знамето на Православната црква која до ден денес користи византиски знамиња со орелот, обично црн на жолта/златна позадина. Но по отоманските освојувања овој симбол се нашол и во „новиот Цариград“ (или Третиот Рим), т.е. Москва. Русија, под силно влијание на Византиското Царство, се сметала себе за нејзин наследник и го присвоила двоглавиот орел како нејзин империски симбол. Исто така бил присвоен од Србите, Црногорците, Албанците и број на западни владетели, најзабележителни од кои Германија и Австрија.
2.1 Додатни извори
* Ј. Нухакис, „Нашето Знаме“ Атина 1908.
3 Поврзано
* Грб на Грција
4 Галерија
Сферно огледало

Сферно или закривено огледало е огледало кое е дел од површина на сфера кое правилно ги рефлектира светлинските зраци.
Кога огледалната површина е вдлабната, сферното огледало се нарекува „вдлабнато“ (конкавно), а кога е испакнатата, огледалото ќе биде „испакнато“ (конвексно).
Центарот на закривеност ''О'', е центар на сферата чиј дел е огледалото и се нарекува оптички центар. Точката Т, што се наоѓа на средината е теме на огледалото. Правата што поминува низ центарот и темето е главна оптичка оска.
1 Добивање на ликови во огледала
Со приближување на предметот кон огледалото се добива лик (одраз) што е веродостоен, зголемен и превртен. Колку се приближува предметот кон огледалото ликот е се подалеку и поголем.
Кога предметот е во жариштето (фокусот), повеќе не може да се добие лик што се фаќа на екранот. Одбиените зраци на огледалото се одбиваат како паралелен сноп. Исто така, реален лик на предметот не се добива кога предметот е поставен меѓу жариштето и огледалото. Ликот добиен во тој случај е зголемен, исправен и неверодостоен.
За конструирање на ликови кај сферните огледала по геометриски пат, се користат најмалку два од карактеристичните зраци:
* зрак кој поминува низ центарот на огледалото во правецот на полупречникот, кој по одбивањето се враќа по истиот пат; (а).
* зрак кој тргнува од предметот, паралелен со оптичката оска, и по одбивањето поминува низ жариштето и обратно, зракот што минува низ жариштето по одбивањето е паралелен со оската; (б).
* зрак кој паѓа во темето на огледалото под агол алфа спрема оптичката оска, се одбива на другата страна на оптичката оска под ист агол. (в).
Врската меќу растојаниетo ''p'', од предметот ''AB'', до темето ''T'', нормалното растојание l, на ликот ''A1B1'' од темето и жаришно растојание f, се изразува со равенката: <math>1/f = 1/p + 1/l</math>
Ликот добиен во испакнато огледало, независно од растојанието на предметот од темето, е намален, исправен и нереален.
2 Примена на сферните огледала
Вдлабнатите сферни огледала наоѓаат широка практична примена. Тие се составни делови на многу оптички уреди. Бидејќи со нив може да се менува меѓусебниот однос на светлинските зраци, тие се користат кај рефлекторите, фаровите на автомобилите, локомотивите, џебните ламби и др. Кај нив светлинскиот извор се поставува во жариштето на вдлабнатото сферно огледало. По одбивањето од сферното огледало, зраците даваат паралелен сноп светлина.
Сонцето дава голема светлинска енергија. Кога ќе се распоредат неколку големи вдлабнати огледала, така што жариштата да им се поклопуваат, тогаш во жариштето се добива многу висока температура на која можат да се топат метали. Тоа е сончева печка.
Испакнатите сферни огледала имаат помала примена. Во нив, на мала површина можат да се видат повеќе предмети. Затоа се користат на ретровизори кај автомобилите, автобусите и др., каде возачите преку нив можат да гледаат што се случува зад нив или од страна на возилото.
3 Поврзано
* Рефрактор
* Прекршување на светлината
Ашхабад

Ашхабад (|Aşgabat, или во минатото Полторатск помеѓу 1919 — 1927) — главен град на Туркменистан, држава во Средна Азија. Градот има население од 695.300 жители (2001) и се наоѓа помеѓу пустината Каракум и планинскиот венец Копет Даг. Во градот претежно живеат Туркмени со мала застапеност на Руси, Ерменци, и Азери.
1 Збратимени градови
* Албакерки, САД
* Анкара, Турција
* Атина, Грција
2 Галерија
Ромбоид

Во геометријата, ромбоид е четириаголник кој има два пара паралелни страни (т.е. е паралелограм), но соседните страни не се исти (т.е. не е ромб) и нема внатрешен агол од 90° (т.е. не е правоаголник). Од друга страна, поимот паралелограм вклучува и ромбоиди, ромбови, правоаголници и квадрати.
::Ромбоид е паралелограм кој не е ромб, ниту правоаголник, ниту квадрат.
1 Формули и особини на ромбоид
Види и паралелограм.
*Ромбоид е паралелограм
**Спротивните страни се складни (со иста должина).
**Спротивните (внатрешните) агли се складни (со иста големина).
**Соседните агли се суплементни (збирот им е 180°).
*Ромбоид не е ромб.
**Соседните страни на ромбоид не се складни.
**Дијагоналите на ромбоид не ги преполовуваат внатрешните агли.
*Ромбоид не е правоаголник.
**Соседните агли на ромбоид не се складни. (Бидејќи ромбоидот е паралелограм, збирот на соседните агли е 180°. Доколку беа складни би биле по 90° и фигурата би била правоаголник.)
**Дијагоналите на ромбоид не се складни.
2 Симетрија
*Ромбоидот нема осна симетрија.
*Ромбоидот како паралелограм има вртежна симетрија од 2-ри ред.
3 Впишана и опишана кружница
*Ромбоидот нема ниту впишана, ниту опишана кружница, т.е. не е ниту тангентен четириаголник ниту тетивен четириаголник.
4 Поврзани теми
*Паралелограм
*Ромб
*Четириаголник, Многуаголник
Вебинар

Веб конференциите или познати како вебинари — презентации, работилници, состаноци или семинари кои се одржуваат преку интернет. На вебинарот секој учесник седи пред својот компјутер/лаптоп, и преку интернет е поврзан со другите учесници и презентери.
Од состанок со 5 учесници до конференција со над 200 учесници, вебинарите овозможуваат најразлични начини за интеракција, преку чет, гласовно со користење на микрофон, преку најразлични анкети и прашања итн.
За да присуствувате на кој било вебинар потребно е најпрво да го регистрирате вашето присуство, и по потреба да го инсталирате софтверот кој се употребува за конкретниот вебинар. Најчесто при регистрацијата ќе треба да ги внесете вашите лични податоци (име, презиме, е-пошта, компанија и слично) и потоа ќе добиете мејл со потврда за вашата регистрација и врска до вебинарот.
На денот на одржување на вебинарот потребно е да го отворите линкот кој го добивте во мејлот со потврдата за регистрација, и со тоа да се вклучите на вебинарот.
Свиланово

Свиланово — месност која се наоѓа на околу 2 километри југоисточно од селото Рајчани, односно на средината во триаголникот кој го сочинуваат селата Бања, Спанчево и Рајчани (Кочанско).
Месноста е познато по убиството на претседателот на Крушевската Република, Никола Карев, што се случило на 27 април 1905 година.
1 Местоположба
Месноста се наоѓа во близина на кочанското село Рајчани, од каде води макадамски пат, кој продолжува понатаму кон селата Спанчево и Бања.
2 Настан
На враќањето од Бугарија на пат кон Крушево, Никола Карев ја пренокил ноќта во селото Рајчани на 26 април 1905 година. Со Никола Карев бил уште еден војвода и еден врховист. Цела ноќ воделе разговор во кој било очигледно дека не се согласуваат со врховистот по што тој го напуштил Рајчани и се упатил кон Кочани. По сѐ изгледа дека овој врховист извршил предавство.
Утредента, на 27 април 1905 година, Никола Карев и неговата чета биле нападнати од турскиот аскер од Кочани, селото Бања и од другите околни села. Четата на Никола Карев со борба се повлекла на југоисток кај месноста Свиланово каде била сардисана од турскиот аскер. Тука четата се утврдила во едно трло и ја отпочнала последната нејзина борба. По нерамноправна борба на 27 април 1905 година, кога Карев видел дека нема излез од обрачот им кажал на своите соборци дека не смеат живи да се предадат на Турците. Само еден борец на Никола Карев успеал да го пробие обрачот и да побегне, а останатите го положиле животот на ова место.
3 Галерија
Дебиан

1 Дебиан
Дебиан е бесплатен оперативен систем кој користи Линукс јадро. Многу апликации во Дебиан се направени од ГНУ проектот, така што правилното име е "Debian GNU/Linux". Дебиан е една од најпопуларните Линукс дистрибуции. На него се засновани многу други дистрибуции како Ubuntu.
2 Кратка историја
Дебиан проектот официјално е започнат на 16 август 1993, од страна на Ијан Мурдок. Тој е компјутерски програмер. Денеска Дебиан е развиван од повеќе од 1000 компјутерски специјалисти од целиот свет.
Името "Дебиан" е добиено од Ијан Мурдок и неговата сопруга Дебра.
3 Верзии
Досега се издадени повеќе верзии на Дебиан. Најновата верзија е Дебиан 6.0 (Squeeze).
Боја, Значење
Црвена, Стара верзија; не е поддржувана
Жолта, Стара верзија; сѐ уште поддржувана
Зелена, Најнова верзија
Сина, Идна верзија
Верзија, Име, Датум, Поддржувани платформи, Софтверски пакети, Поддржувана
1.1, ''buzz'', 17 јуни 1996, 1, 474, 1996
1.2, ''rex'', 12 декември 1996, 1, 848, 1996
1.3, ''bo'', 5 јуни 1997, 1, 974, 1997
2.0, ''hamm'', 24 јули 1998, 2, ~ 1500, 1998
2.1, ''slink'', 9 март 1999, 4, ~ 2250, 2000-12
2.2, ''potato'', 15 август 2000, 6, ~ 3900, 2003-04
3.0, ''woody'', 19 јули 2002, 11, ~ 8500, 2006-08
3.1, ''sarge'', 6 јуни 2005, 11, ~ 15400, 2008-04
4.0, ''etch'', 8 април 2007, 11, ~ 18000, 2010-02
5.0<ref>, ''lenny'', 14 февруари 2009, 12, ~ 23000, TBA
6.0<ref>, ''squeeze'', TBA, TBA, TBA, TBA
Геодинамика

Геодинамика — геолошка наука што се занимава со проучување на геолошките појави што се случуваат денес на Земјата, на силите што ги предизвикуваат тие појави и на последиците од дејството на тие сили во поглед на одржувањето, создавањето и менувањето на Земјината кора, литосферата и плаштот.
Метиси

Местиците се потомци, кои настанале од мешањето на староседелците (Индијанците) и белците. Главно живеат во Латинска Америка и ги има околу 125 милиони. Зборуваат шпански и португалски јазик. По вероисповед, дел од нив се римокатолици, а еден дел се протестанти.
Геотропизам

Геотропизмот е особина на растителните органи под влијание на Земјината тежа да заземат извесен правец спрема вертикалата. Тој правец може да биде:
* позитивен, кога органот расте во правецот на дејството на тежата т.е., коренот
* негативен, кога органот расте спротивно од правецот на дејството на тежата т.е., стеблото или
* попречен, кога расте вертикално спрема правецот на тежата т.е., лисјата.
Кромидеста купола

Кромидеста купола (|луковичная глава) — облик на архитектонска купола, карактеристична за православвните цркви во Источна Европа. Овој облик на купола се појавува и во Германија, каде е познат под името ''Zwiebelturm'' и се појавува како дел од барокните градби. Некои куполи имаат поголем пречник од оној на кулата над која се поставуваат и нивната висина обично ја надвисува нивната ширина. Овие крушковидни, стеснети форми на куполи многу наликуваат на кромид, по кои и биле наречени.
Други важни видови на куполи во православната црква се ''шлеместите куполи'', како оние на катедралата Света Софија во Новгород и успенската катедрала во Владимир. Во Украина, ваквите куполи се наречени ''крушести куполи'', а највпечатлива е онаа на катедралата Света Софија во Киев. Во барокната архитектура се употребува поимот ''пупчеста купола'', како онаа на црквата Свети Андреја во Киев.
1 Историја
Историчарите на уметноста се несогласни околу прашањето кога и зошто комидестите куполи станале посебно обележје на руската архитектура. Византиските цркви и киевскоруската архитектура се одликувале со отворени и мазни куполи без посебна конструкција издигната над кулата. Наспроти оваа античка форма, секоја кула во руската црква е надвисната со посебна метална структура или греда, што е поврзано со железна плоча или ќерамиди.
Од крајот на 19. век, многу руски цркви од пред петробарокниот период имале пупчести куполи. Големите кромидести купли биле издигнувани во седумнаесеттиот век на просторот околу градот Јарославл, кој коинцидентно бил познат по големите кромиди. Сосема малку куполи имале посложена пупчеста форма, која останала како остаток од барокната архитектура од доцнит седумнаесетти век. Крушестите куполи обично се поврзуваат со украинскиот барок, додека конусните куполи се типични за Закавказјето.
Василиј III

Василиј III (руски:Василий II Васильевич Тёмный) (роден на во - починал на во ) бил кнез на Московското Кнежевство од 1505 до 1533. Тој имал 3 браќа: Јури (роден во 1480), Симеон (роден во 1487) и Андреј (роден во 1490), како и 5 сестри: Елена (родена и починала во 1474),Теодосија (родена и починала во 1475), уште една Елена (родена во 1476), уште една Теодосија (родена во 1485) и Евдокија (родена во 1492).
Фјодор I (Русија)

Фјодор I Иванович (руски:Фёдор I Иванович) (роден на 11 мај 1557 во Москва - починал на 7 јануари 1598 во Москва) бил последниот „цар на цела Русија“ од династијата Рјурик (1584-1598). Тој бил син на Иван IV Грозни и Анастасија Романовна. Тој бил крунисан за цар и автократ на цела Русија на 11 мај 1584 во Успенската соборна црква во Москва.
Василиј II Слепиот

Василиј II Василевич Тјомниј (Слеп) (руски: ''Василий II Васильевич Тёмный'') (роден на во - починал на во ) бил кнез на Московското Кнежевство, чиешто долго владеење (1425-1462) било проследено со големата граѓанска војна од постарата руска историја.
1 (1425—1433)
Василиј II бил најстарото дете на Василиј I и Софија. Тој е роден по 25 години брак на неговите родители. Во времето кога неговиот татко починал, тој имал само десет години. Бидејќи не бил способен да владее бил поставен регент кој владеел во негово име. Како крајот на регенството се приближувало, така неговиот чичко Јуриј започнал да се спротивставува организирајќи побуна во 1430 година. Така земјата била воведена во граѓанска војна. На крајот како посилен останал Јуриј кој ја освоил Москва и се крунисал за голем кнез во 1433 година.
2 (1434—1446)
Новиот владетел не се осудил да го погуби на Василиј туку го испратил во малиот град Коламна. По ова следувала нова побуна, овој пат од страна на Василиј кој во 1434 година успеал да победи а Јуриј во истата година починал. Голема помош на Василиј му пружил неговиот брат Димитриј. Истовремено граѓанска војна имало и во Златната орда која во тоа време конечно се распаднала. Еден од хановите успеал да го основа Казанскиот каганат по кое следувал напад на Големото московско кнежевство и неуспешна опсада на Москва во 1439 година. По оваа неуспешна опсада, Василиј тргнал во противнапад, кој завршил катастрофално. Московската војска била поразена, а кнезот бил заробен. Тој во затвор поминал околу пет месеци. Кога бил пуштен, неговата земја започнала да плаќа голем данок на каганатот.
Искористувајќи ја оваа можност, Димитриј Јуријевич извршил државен удар во 1446 година, а самиот Василиј го ослепил, чин кој според руските закони Василиј го направил неспособен да владее. По ова, Василиј бил пратен во провинциски град.
3 (1448—1464)
Без разлика што бил ослепен, Василиј имал доволно пријатели кои започнале да прават завера за враќање на власт. Така, во 1448 година Василиј станал по третпат голем кнез на Москва. Остатокот од своето владеење било проследено преку отстранување на малите моќни феудалци кои одиграле голема улога во неговото отстранување од власта. Суздал, Псков, Киров и Новгород станале вазали на Мсоква.
Василиј починал на 27 март 1462 година. Самиот кнез своите најголеми успеси ги доживеал во времето кога бил слеп поради кое бил наречен Василиј II Слепиот. Негов наследник станал синот Иван III.
Демократска партија на Албанија

Демократска партија на Албанија (|Partia Demokratike e Shqipërisë) е централно-десна, конзервативна, политичка партија во Албанија и е на власт од парламентарните избори од 2005 година. Таа има статус на набљудувач во Европската Народна Партија (EPP), додека во Центристичката Демократска Интернационала е полноправен член.
Социјалистичка партија на Албанија

Социјалистичката партија на Албанија (|Partia Socialiste e Shqipërisë), е централно-лева, социјал-демократска, политичка партија во Албанија. Моментално е водач на албанската опозиција. Од вкупно 140 седишта во албанскиот парламент, на изборите во 2008, партијата освоила 42 пратенички места. Водач на партијата е Еди Рама.
Малајски Архипелаг

Малајски Aрхипелаг — огромен архипелаг в најјугоисточниот дел на Азија, сместен помеѓу Индокина (континентална Југоисточна Азија) и Австралија, разделувајќи ги Индискиот од Тихиот Океан, оваа група од околу 20 000 острови предствува најголемиот по површина архипелаг во светот.
Малајскиот aрхипелаг е составен од мноштво островски групи, од кои најпознати се:
* Големи Сундски Острови
* Мали Сундски Острови
* Молучки Острови
* Филипински Острови
Вкупната површина на архипелагот е повеќе од 2 млн. км<sup>2</sup>, а населението над 300 милиони. Нај големите острови се Борнео, Суматра и евентуално Нова Гвинеја (ако се смета како дел од архипелагот). Нај густо населен е островот Јава. Други острови се Сулавеси, Минданао, Тимор, Хајнандао, Лусон.
Државите, кои лежат на архопелагот се:
* Индонезија,
* Филипини,
* Сингапур,
* Брунеј,
* Малезија,
* Источен Тимор и
* Папуа Нова Гвинеја
1 Поврзано
* Сундски Острови
Список на политички партии во Албанија

Од 1945 до 1990 во Албанија постоел еднопартиски систем. Единствената партија била Комунистическата партија на Албанија (позната како – Албанска партија на трудот).
Во 1990 Албанија се воведува повеќепартискиот систем. Од тогаш највлијателни се две партии: Демократска партија на Албанија и пост-коммунистичката Социјалистичка партија на Албанија.
1 Партии, застапени во албанскиот парламент (2005), и водачи
* Демократска партија на Албанија (''Partia Demokratike e Shqipërisë'', PD) - Сали Бериша
* Социјалистичка партија на Албанија (''Partia Socialiste e Shqipërisë'', PS) - Еди Рама (од 1991 до 2005 - Фатос Нано)
* Републиканска партија на Албанија (''Partia Republikane e Shqipërisë'', PR) - Фатмир Медиу
* Социал-демократска партија на Албанија (''Partia Socialdemokrate e Shqipërisë'', PSD) - Скендер Ѓинуши
* Социјалистичко движење за интеграција (''Lëvizja Socialiste për Intigrim'')
* Нова демократска партија (''Partia Demokrate e Re'') - Генц Поло
* Еколошка аграрна партија (''Partia Agrare Ambientaliste'') - Луфтер Џувели
* Демократска алијанса (''Partia Aleanca Demokratike'', PAD) - Неритан Цека
* Унија за заштита на човековите права (''Partia Bashkimi për të Drejtat e Njeriut'', PBDNJ) - Васил Мело
* Христијанско-демократска партија на Албанија (''Partia Demokristiane e Shqipërisë'') - Николе Леси
* Социајал-демократска партија на Албанија (''Partia Demokracia Sociale e Shqiperise'') - Паскал Миљо
* Либерално-демократски сојуз (''Bashkimi Liberal Demokrat'')
2 Историски партии
* Албанска партија на трудот - Енвер Хоџа
3 Други
* Македонска Алијанса за Европска Интеграција
Монтевидео

Монтевидео е најголем град, престолнина и главно пристаниште на Уругвај. Монтевидео воедно е единствениот град во државата со повеќе од милион жители. Официјалното име е Сан Фелипе и Сантјаго де Монтевидео (|San Felipe y Santiago de Montevideo). Според Mercer Human Resource Consulting, Монтевидео го нуди најквалитетниот живот во Латинска Америка. Градот е седиште на Римокатоличката епархија на Монтевидео.
1 Збратимени градови
* Барселона, Шпанија
* Берлин, Германија
* Богота, Колумбија
* Буенос Аирес, Аргентина
* Кадис, Шпанија
* Кордоба, Аргентина
* Куритиба, Бразил
* Порто Алегре, Бразил
* Ла Плата, Аргентина
* Мадрид, Шпанија
* Мерилја, Шпанија
* Монтевидео, САД
* Кингдао, Кина
* Квебек Сити, Канада
* Росарио, Аргентина
* Санкт Петербург, Русија* Тианџин, Кина
* Велингтон, Нов Зеланд
2 Личности
;Родени
* Фабијан Естојанов (р. 1982), фудбалер
* Хорхе Лазаров (1950-1989), музичар
* Лотреамон (1846-1870), француски поет
* Хосе Насаси (1901-1968), фудбалер
* Диего Форлан (р. 1979), фудбалер
* Карлос От (р. 1946), архитект
;Починати
* Хосе Насаси (1901-1968), фудбалер
3 Клима
Во Монтевидео владее суптропската клима со млаки и суви зими, топли и влажни лета, пролетни времиња со бури и без тропски циклони.
Департмани во Уругвај

Уругвај се состои од 19 департмани (''departamentos'', еднина ''departamento''):
Департман, Површина (км²), Население, Адм. центар
Артигас, 11 928, 78 019, Артигас
Канелонес, 4 536, 485 028, Канелонес
Серо Ларго, 13 648, 86 564, Мело
Колонија, 6 106, 119 266, Колонија дел Сакраменто
Дурасно, 11 643, 58 859, Дурасно
Флорес, 5 144, 25 104, Тринидад
Флорида, 10 417, 68 181, Флорида
Лавалјеха, 10 016, 60 925, Минас
Малдонадо, 4 793, 140 192, Малдонадо
Монтевидео, 530, 1 326 064, Монтевидео
Пајсанду, 13 922, 113 244, Пајсанду
Рио Негро, 9 282, 53 989, Фрај Бентос
Ривера, 9 370, 104 921, Ривера
Роча, 10,551, 69 937, Роча
Салто, 14 163, 123 120, Салто
Сан Хосе, 4 992, 103 104, Сан Хосе де Мајо
Соријано, 9 008, 84 563, Мерсе́дес
Такуарембо, 15 438, 90 489, Такуарембо
Треинта и Трес, 9 676, 49 318, Треинта и Трес
Абдукција (логика)

Абдукција - (од латински abducere = одведе), е силогистичко заклучување во кое мајор е сигурен но од кое не се изведува сигурен заклучок поради несигурноста на минор. Абдукцијата ги назначува обопштените хипотези или идеи кои дедукцијата ги развива, а индукцијата докажува или побива.
Абдукцијата, за разлика од индукцијата и дедукцијата, не доведува до сигурен заклучок. Аристотелов пример за а. е: знаењето може да се поучува (сигурен мајор); правдата е некое знаење (веројатен минор); значи, правдата може да се поучува. Абдукцијата е вид хипотетичко заклучување кое се темели врз претходното искуство. Користењето на таквото заклучување се оправдува со тоа што често тоа е единствениот можен начин за одредување на рационалното однесување во иднина и толкување на нови феномени. Соодветствува на грчкиот израз άπαγωγή.
1 Поврзано
* Дедукција
* Индукција
Еди Рама

Еди Рама ( во ) — албански политичар, уметник и писател, кој од 2013 е премиер на Република Албанија. Рама е водач на Социјалистичката партија на Албанија од 2005. Тој бил министер за култура и спорт во владата на премиерот Фатос Нано (1998–2000), а во три последователни мандати бил и градоначалник на Тирана (2000–2011). На парламентарните избори во 2013, неговата партија остварила победа врз Демократска партија на Албанија на премиерот Сали Бериша. Рама е добитник на наградата за светски граддоначалник во 2004 година, а според ''Тајмс'', тој бил еден од најзначајните европски политичари во 2005.
1 Животопис
Еди Рама е роден во Тирана како син вајарот Кристак Рама и Анета Рама. Еди уште како дете покажувал талент за сликање, а во 1982 година се запишал на факултет за фина уметност. Како млад префесионално се занимавал и со кошарка, настапувајќи за екипата на Динамо Тирана. По падот на комунистичката власт во Албанија, Рама учествувал во демократските движења предводени од Сали Бериша, но поради идеолошки недоразбирања подоцна се разделиле. Во 1994 заминал за Франција каде сакал професионално да работи како сликар. Со школскиот другар Анри Сала учествувал на повеќе ликовни изложби.
1.1 Политичка кариера
При една посета на Албанија во 1997, Рама бил физички нападнат. Тој се сомневал дека напаѓачите биле вработени во тајните служби, а го нападнале поради отворената критика кон Бериша, кој тогаш бил претседател на Албанија. За време на погребот на неговиот татко во 1998, Рама добил покана од албанскиот премиер Фатос Нано да биде министер за култура во неговата влада. Рама прифатил, и поради неговиот необичен начин на облекување стекнал симпатии во медиумите и помеѓу младите.
На локалните избори во 2000 се кандидирал за градоначалник на Тирана, каде го победил неговиот противкандидат, писателот Бесник Мустафај. За време на првиот мандат, Рама ги сменил фасадите на многу објекти во градот кои биле во советски стил. За овој чекор во 2004 добил награда за „најдобар светски градоначалник“. Во 2005 станал претседател на опозициската Социјалистичка партија на Албанија по оставката на Нано. Рама го променил имиџот на партијата со вклучување на млади интелектуалци и уметници во партиските редови.
По три последователни градоначалнички мандати, Рама иако првично бил прогласен за победник на локалните избори во 2011, по пребројување на гласовите тесно загубил од противкандидатот Љуљзим Баша. На парламентарните избори во 2013, партијата на Рама остварила победа над Демократска партија на Албанија на премиерот Бериша. Рама победил со програмата насловена „Преродба“ во која имало четири начела, и тоа европска интеграција, економско зајакнување, владеење на правото, и демократизација на институциите. Рама на функцијата премиер на Албанија стапил во септември 2013.
Фатос Нано

Фатос Танас Нано (|Fatos Thanas Nano; во - во Тирана) — пратеник во албанскиот парламент, кој ја претставувава изборната единица на градот Саранда. Тој бил трипати Премиер на Албанија и поранешен водач на Социјалистичката партија на Албанија.
Клифорд Гирц

Клифорд Џејмс Гирц (''Clifford James Geertz'') (, Сан Франциско – , Филаделфија) бил американски антрополог.
1 Поважни дела
* '''' (1960), University Of Chicago Press 1976 paperback: ISBN 0-226-28510-3
* '''' (1963), University Of Chicago Press 1968 paperback: ISBN 0-226-28514-6
*''Agricultural Involution: the process of ecological change in Indonesia'' (1964)
*''Islam Observed, Religious Development in Morocco and Indonesia'' (1968), University Of Chicago Press 1971 paperback: ISBN 0-226-28511-1
*''The Interpretation of Cultures'' (1973), Basic Books 2000 paperback: ISBN 0-465-09719-7
*''Kinship in Bali'' (1975) coauthor: Hildred Geertz, University Of Chicago Press 1978 paperback: ISBN 0-226-28516-2
* '''' (1980), Princeton University Press 2001 paperback: ISBN 0-691-00778-0
* '''' (1983), Basic Books 2000 paperback: ISBN 0-465-04162-0
* "Anti-Anti-Relativism" (1984), ''American Anthropologist'', vol. 86, no. 2, pp. 263–278.
*''Works and Lives: The Anthropologist As Author'' (1988), Stanford University Press 1990 paperback: ISBN 0-8047-1747-8
* '''', Harvard University Press 1995 paperback: ISBN 0-674-00872-3
* '''', Princeton University Press 2000 paperback: ISBN 0-691-08956-6
* "An inconstant profession: The anthropological life in interesting times" (2002), ''Annual Review of Anthropology'', vol. 31, pp. 1–19
2 Наводи
* Geertz, C., Shweder, R. A., & Good, B. (2005). ''''. Chicago: University of Chicago Press.
* University of Chicago, & Geertz, C. (1963). . [New York]: Free Press of Glencoe.
3 Надворешни врски
* (video)
*
* (Charles Homer Haskins Lecture for 1999)
*
*
*
*
* by Andrew L. Yarrow published on 1 ноември 2006 in the New York Times
*
* from ''The New York Review of Books''
*
Cogito ergo sum

Cogito, ergo sum (со значење: „Мислам, значи постојам“) е филозофска изјава на латински користена од Рене Декарт. Денес се смета за основа на западната филозофија. Едноставното значење на оваа фраза е дека ако некој се исчудува дали постои или не, тогаш тоа е доказ дека постои, бидејќи постои „јас“ кој размислува.
Пандели Мајко

Пандели Мајко (|Pandeli Majko; роден во ) бил Премиер на Албанија од 1998 до 1999 година и во еден краток период во 2002. Тој е важна фигура во Социјалистичката партија на Албанија и неколкупати бил пратеник во албанското собрание.
Битие

Суштество - (''грч. τὸ ὄν; лат. ens''), она што е (''id quod est''): ствар, предмет, актуалност, поединечно и конкретно суштество кое ја конституира стварноста. Основното значење на поимот е "да се биде нешто", односно суштество е сè она на што на кој било начин може да му се припише дека ''е'', она што го има битието како својственост. Суштеството е најуниверзалниот поим и темелниот објект на метафизиката, не е можно да се дефинира по родот и специфичната разлика. Поимот суштество како такво (''ens ut sic'') е еден и аналоген, изрекува крајна апстракција и кажува само дека нешто ''е'', значи му се противи на ништото (нулата), и ги опфаќа реалните и умствените суштества (''ens rationis''). Реалните суштества можат да бидат стварни и можни; стварните можат да бидат самостојни (супстанциите) и несамостојни (акциденциите); самостојните (супстанциите) можат да бидат независни (Бог) и зависни (створенијата). Мисленото суштество (''ens rationis'') пак, може да биде со темел во стварноста (на пр. просторот) или без темел во стварноста (на пр. ништожеството). Апсолутниот темел на суштествувањето е реалното, стварното, самостојното и независното, и како такво оригиналното битие, темелот на сите останати видови суштества. Прашањата за суштеството ги проучува метафизиката (онтологијата).
1 Поврзано
* Атман
* Cogito ergo sum
* Ентитет
* Есенција
* Егзистенционализам
* Живо суштество
* Онтологија
* Господ
* Феномен
* Време
Фјодор II (Русија)

Фјодор II Борисович (руски:Фёдор II Борисович) (роден во 1589 во Москва - починал на 20 јуни 1605 во Москва) бил цар на Русија (1605) во времето на неволји. Се родил во Москва и бил син на Борис Годунов. Неговата мајка билча една од ќерките на Маљута Скуратов, еден од неславните водачи во времето на Иван Грозни.
Лажен Димитриј I

Лажен Дмитриј I (руски:Лжедмитрий) (роден во 1581/2? - починал на 27 мај 1606 во Москва) бил цар на Русија од 11 јуни 1605, па сè до неговата смрт на 27 мај 1606. Тој бил позат под името Дмитриј Јоанович (руски:Димитрий Иоаннович), а понекогаш е нарекуван и Дмитриј II. Тој бил еден од тројцата измамници од времето на неволјите, кој тврдел дека е Дмитриј Царевич Иванович, најмладиот син на Иван Грозни, кој веројатно избегнал обид за атентат во 1591. Се верува дека, вистнскиот Дмитриј навистина бил убиен во 1591 во Углич, а вистинското име на лажниот Дмитириј е Григори Ортепјев, иако ова е далку од сигурно точно.